pythainlp/thai-wiki-dataset-v3 huggingface dataset:
วายเอ็มซีเอ (เพลง)

สำหรับองค์กรที่บริการสังคม ดูที่ วายเอ็มซีเอ

วาย.เอ็ม.ซี.เอ. (Y.M.C.A.) ชื่อเพลงแนวดิสโก้ของวงวิลเลจพีเพิล (Village People) กลุ่มนักดนตรีชาวอเมริกัน แต่งในปี พ.ศ. 2521 เนื้อเพลงกล่าวถึงวายเอ็มซีเอที่บริการสังคม โดยการจัดที่พักราคาถูกเพื่อเยาวชนตามเมืองใหญ่ เพลงเป็นที่นิยมโดยผู้เต้นจะทำมือ เป็นรูปตัวอักษร 4 ตัว วาย เอ็ม ซี และ เอ ตามจังหวะเนื้อเรื่องว่า ... วาย เอ็ม ซี เอ ...
อย่างไรก็ตามในวัฒนธรรมเกย์เพลงนี้เป็นที่นิยมเนื่องจาก สมาคมวายเอ็มซีเอบางแห่ง ได้เป็นสถานที่นัดเจอสำหรับผู้ชายที่เป็นเกย์ และเพลงนี้กลายมาเป็นที่รู้จักในเพลงของเกย์ และเนื้อเพลงจะมีเนื้อหาไปในทางรักร่วมเพศซ่อนอยู่
== ท่าเต้น ==

ท่าเต้นเพลง วาย.เอ็ม.ซี.เอ. จะทำมือตามตัวอักษร Y-M-C-A ตามเนื้อร้องเพลง โดย
Y - ยืดแขนออกสองข้างสุดเอียงออกไป
M - นำมือซ้ายจับไหล่ซ้าย นำมือขวาจับไหล่ขวา
C - ยื่นแขนทำเป็นวงไปทางขวามือ
A - เอามือพนมเอาไว้แล้วโยกไปมา
เพลงอเมริกัน
ซิงเกิลในปี พ.ศ. 2521
ซิงเกิลในปี พ.ศ. 2522
พระเจ้าจอร์จ ตูโปอูที่ 2 แห่งตองงา

สมเด็จพระเจ้าจอร์จ ตูโปอูที่ 2 แห่งตองงา แห่งราชวงศ์ตูโปอู (18 มิถุนายน พ.ศ. 2417 — 5 เมษายน พ.ศ. 2461) ทรงเป็นพระราชโอรสในเจ้าชายเซียโอซิ ฟาตาเฟหิ ตัวไตโตโกตาฮา (ตูอิเปเลหะกาลำดับที่ 4 และนายกรัฐมนตรีของตองงา) และพระราชมารดาซึ่งเป็นหลานของพระเจ้าจอร์จ ตูโปอูที่ 1 พระองค์มีพระนามภาษาตองงาว่าเจียโอจิ ตูบู หรือเตาฟาอาเฮา ตูโปอูที่ 2 ต่อมาพระองค์ได้ทรงขึ้นครองราชย์ต่อจากพระเจ้าจอร์จ ตูโปอูที่ 1 ใน พ.ศ. 2436 พระองค์โปรดในด้านศิลปะและเป็นกวีที่เปรื่องปราด อีกทั้งพระองค์ยังทรงไม่ชื่นชอบการบริหารประเทศ จึงทรงมอบหมายให้เชอเลย์ ดับเบิลยู บาเกอร์ มิชชันนารีชาวคริสต์นิกายเวสเลยันมาบริหารประเทศ แต่นายเชอเลย์ คดโกงและโกงกินจึงถูกเนรเทศออกนอกประเทศ และเมื่อพระองค์สวรรคตใน พ.ศ. 2461 เมื่อพระชนมพรรษาได้ 43 พรรษา สมเด็จพระราชินีนาถซาโลเต ตูโปอูที่ 3 แห่งตองงา ก็ได้เสด็จขึ้นครองราชสมบัติแทน
ราชวงศ์ตูโปอู
พระมหากษัตริย์ตองงา
เบชวานาแลนด์

เบชวานาแลนด์ (Bechuanaland) เป็นรัฐในอารักขาของสหราชอาณาจักรในวันที่ 31 มีนาคม พ.ศ. 2428 ในแอฟริกาใต้ ปัจจุบันนี้ได้เปลี่ยนชื่อเป็นประเทศบอตสวานาเมื่อได้รับเอกราชในวันที่ 30 กันยายน พ.ศ. 2509
รัฐสิ้นสภาพในทวีปแอฟริกา
ประเทศบอตสวานา
อดีตอาณานิคมและรัฐในอารักขาของอังกฤษในทวีปแอฟริกา‎
รัฐและดินแดนที่ก่อตั้งในปี พ.ศ. 2428
สิ้นสุดในปี พ.ศ. 2509
คุรุมาน

คุรุมาน เป็นเมืองหนึ่งในเบชวนนาแลนด์ ประเทศบอตสวานา ในภูมิภาคแอฟริกาใต้ เป็นที่ตั้งสถานีสอนศาสนาของ ดร. โรเบิร์ต มอฟแฟต ซึ่งใช้ที่นี่เป็นที่สอนศาสนาเป็นระยะเวลา 50 ปี
ประเทศบอตสวานา
ประเทศแอฟริกาใต้
ทวีปแอฟริกา
เร ซากูมะ

เร ซากูมะ  เป็นนักพากย์หญิงที่มีชื่อเสียงคนหนึ่งของประเทศญี่ปุ่น อดีตเคยเป็นนักร้องไอดอลอยู่วง "ซันเดย์ส" แต่ต่อมาได้เบนเข็มอาชีพมาเป็นนักพากย์ และมีผลงานเป็นที่รู้จักมากมาย เช่น แชมพู ใน รันม่า ½, นีน่า ใน กันดั้ม 0083, มารีแมอา ใน กันดั้มวิง เอนด์เลสวอลทซ์ ฯลฯ
== ประวัติ ==
ชื่อจริง: เรโกะ ซากูมะ  
วันเกิด : 5 มกราคม พ.ศ. 2508
บ้านเกิด : โตเกียว ประเทศญี่ปุ่น 
สังกัด : 81 โปรดิวซ์
== ผลงาน ==
=== แอนิเมชัน ===
สี่ดรุณี รับบทเป็น เอมี่ มาร์ช
รันม่า ½ รับบทเป็น แชมพู
มูมิน รับบทเป็น มี่
ยอดมนุษย์อันปังแมน รับบทเป็น บาตาโกะ
Kiki's Delivery Service รับบทเป็น จิจิ
ท็อป โอะ เนราเอะ! (GunBuster) รับบทเป็น อามาโนะ คาซึมิ
กันดั้ม 0083 รับบทเป็น นีน่า เพอร์เพิลตัน
โดราเอมอน รับบทเป็น มินิโดร่า
บาสตาร์ด รับบทเป็น อาเชส เน
ปริศนาปลาทอง รับบทเป็น เกียวโปะ
โจโจ้ ล่าข้ามศตวรรษ ภาค 3 (OVA) รับบทเป็น คูโจ โฮลี่
มฤตยูเหนือนรก รับบทเป็น สึยุฮะ
อาซึกิ สาวน้อยร้อยชั่ง รับบทเป็น ซาคากิบาระ โยโกะ
ฮาเมรุน แห่งบทเพลงกำราบมาร (ภาคภาพยนตร์จอเงิน) รับบทเป็น ไซเซอร์
กันดั้มวิง เอนด์เลสวอลทซ์ รับบทเป็น มารีแมอา คุชรีนาด้า
AIka รับบทเป็น สุเมรางิ ไอกะ
โอ้! เทพธิดา รับบทเป็น เปออส
มุเก็น โนะ รีไวอัส (Infinite Ryvius) รับบทเป็น  เนย่า
ฮิคารุเซียนโกะ รับบทเป็น โทยะ อาคิโกะ (แม่ของอากิระ)
แฮมทาโร่ แก๊งจิ๋วผจญภัย รับบทเป็น แพชจัง, ฮารุนะ ฮิโรมิ (แม่ของโรโกะจัง)
สอนนักรักซะ รับบทเป็น เอดาจิมะ โคโนฮะ
หน้ากากแก้ว (พ.ศ. 2548) รับบทเป็น มิสึกิ ซาเอโกะ
ซุปเปอร์โรบ็อตไทเซ็น OG ดิ แอนิเมชัน รับบทเป็น คุโร่
=== เกม ===
ทันโจ ~Debut~ รับบทเป็น คาคิซากิ เรียวโกะ
ซุปเปอร์โรบ็อตไทเซ็น รับบทเป็น คุโร่, นีน่า เพอร์เพิลตัน, อามาโนะ คาซึมิ, ราดาห์ ไบราบัน
คิตะ เอะ White Illumination รับบทเป็น ฮารุโนะ โยโกะ
ซากุระไทเซ็น 2 รับบทเป็น ซุยโกะ (คาเงยามะ ซากิ)
เมโมรี่ ออฟ 5 รับบทเป็น อาเมมิยะ มิซึโฮะ
Shiritsu Justice Gakuen รับบทเป็น โมโมะ คารุอิซะวะ
== แหล่งข้อมูลอื่น ==
ประวัติส่วนตัวในเว็บต้นสังกัด (81 โปรดิวซ์) 
นักพากย์หญิงชาวญี่ปุ่น
บุคคลจากโตเกียว
อำเภอสระใคร

สระใคร เป็นอำเภอหนึ่งในจังหวัดหนองคาย โดยแยกตัวออกมาจากอำเภอเมืองหนองคายเป็นกิ่งอำเภอใน พ.ศ. 2537 และยกฐานะขึ้นเป็นอำเภอในปี 2550มีสถานที่เที่ยวคือวัดมฤทายวัน หลวงพ่อพระศรีอาริย์ ซึ่งเป็นพระพุทธรูปสมัยขอม
== ที่ตั้งและอาณาเขต ==
อำเภอสระใครตั้งอยู่ทางทิศใต้ของจังหวัด มีอาณาเขตติดต่อกับเขตการปกครองข้างเคียงดังนี้
ทิศเหนือ ติดต่อกับอำเภอเมืองหนองคาย
ทิศตะวันออก ติดต่อกับอำเภอเมืองหนองคาย และอำเภอเพ็ญ (จังหวัดอุดรธานี)
ทิศใต้ ติดต่อกับอำเภอเพ็ญและอำเภอบ้านผือ (จังหวัดอุดรธานี)
ทิศตะวันตก ติดต่อกับอำเภอบ้านผือ (จังหวัดอุดรธานี) และอำเภอท่าบ่อ
== ประวัติ ==
ท้องที่อำเภอสระใครเดิมเป็นส่วนหนึ่งของอำเภอเมืองหนองคาย ทางราชการได้แบ่งพื้นที่การปกครองออกมาตั้งเป็น กิ่งอำเภอสระใคร ตามประกาศกระทรวงมหาดไทยลงวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาได้มีพระราชกฤษฎีกาลงวันที่ 24 สิงหาคม พ.ศ. 2550 ยกฐานะขึ้นเป็น อำเภอสระใคร โดยมีผลบังคับตั้งแต่วันที่ 8 กันยายน ปีเดียวกัน
== การแบ่งเขตการปกครอง ==
=== การปกครองส่วนภูมิภาค ===
อำเภอสระใครแบ่งเขตการปกครองย่อยออกเป็น 3 ตำบล 41 หมู่บ้าน ได้แก่
{|
|- valign=top
||
{|
!
!
!
!
|-
||1.||สระใคร ||Sakhrai||15 หมู่บ้าน
|-
||2.||คอกช้าง ||Khok Chang||13 หมู่บ้าน
|-
||3.||บ้านฝาง ||Ban Fang||13 หมู่บ้าน
|}
|}
=== การปกครองส่วนท้องถิ่น ===
ท้องที่อำเภอสระใครประกอบด้วยองค์กรปกครองส่วนท้องถิ่น 3 แห่ง ได้แก่
องค์การบริหารส่วนตำบลสระใคร ครอบคลุมพื้นที่ตำบลสระใครทั้งตำบล
องค์การบริหารส่วนตำบลคอกช้าง ครอบคลุมพื้นที่ตำบลคอกช้างทั้งตำบล
องค์การบริหารส่วนตำบลบ้านฝาง ครอบคลุมพื้นที่ตำบลบ้านฝางทั้งตำบล
== การศึกษา ==
ระดับมัธยมศึกษา
โรงเรียนน้ำสวยวิทยา
โรงเรียนฝางพิทยาคม
== สถานที่สำคัญ ==
วัดมฤคทายวัน (วัดดงแขม) ที่ประดิษฐานหลวงพ่อพระศรีอาริย์
วัดนิเวสคชสาร (บ้านคอกช้าง)
โรงพยาบาลสระใคร
== อ้างอิง ==
 
สระใคร
มฤตยูเหนือนรก

มฤตยูเหนือนรก  เป็นการ์ตูนญี่ปุ่น ผลงานแนวแฟนตาซีของ ทาเคชิ โอคาซากิ เคยลงตีพิมพ์ในนิตยสารนิวไทป์ ต่อมาในปี พ.ศ. 2538 ได้ถูกสร้างเป็น OVA โดยออกวางจำหน่ายในรูปแบบวิดีโอและเลเซอร์ดิสก์ หลังจากนั้นในปี พ.ศ. 2543 ก็ได้รับการรีมาสเตอร์ออกวางจำหน่ายอีกครั้งในรูปแบบดีวีดี ในประเทศไทย มฤตยูเหนือนรก ได้ลิขสิทธิ์และตีพิมพ์โดย สำนักพิมพ์ มังก้าบุ๊กส์
== เรื่องย่อ ==
เมื่อการต่อสู้ในสงครามดาบศักดิ์สิทธิ์ที่เกิดขึ้นมาหลายครั้งหลายคราตั้งแต่ในยุคอดีตได้จบสิ้นลง เหล่านักรบผู้กล้าและวิญญาณในสังกัดของตนก็จะเข้าจำศีลเพื่อพักผ่อน และจะตื่นขึ้นมาต่อสู้กันอีกรั้งในอีกหลายร้อยปีให้หลัง เพื่อชิงตำแหน่งผู้พิชิต ที่มีความเชื่อกันว่า ผู้พิชิต จะเป็นผู้สร้างเมืองในอุดมคติสำหรับทุกคน
วันหนึ่ง คางุระ เด็กหนุ่มนักเรียนชั้น ม.ปลาย ที่ดูท่าทางไม่เอาไหน เป็นเหมือนไก่อ่อนในสายตาของทุกคน ได้ตั้งใจที่จะสารภาพรักกับ อาซามิ เด็กสาวที่เป็นเพื่อนกันมาตั้งแต่เด็ก แต่แล้วจู่ๆ ในโตเกียว ประเทศญี่ปุ่น ก็เกิดน้ำท่วมใหญ่ทั่วทั้งเมือง ซึ่งผู้ที่ทำให้เกิดน้ำท่วมนั้นก็คือ ชิกิ จ้าววิญญาณแห่งน้ำ ที่เพิ่งตื่นขึ้นมา เขารู้มาว่า จ้าววิญญาณแห่งเอเทล นักรบวิญญาณที่แข็งแกร่งที่สุด ยังคงหลับใหลอยู่ที่เมืองนี้ จึงตั้งใจที่จะมาตัดรากถอนโคนให้สิ้นซากก่อนที่ จ้าววิญญาณแห่งเอเทล จะตื่นขึ้นมา
แม้นักรบวิญญาณคนอื่นๆ จะพยายามเข้าขัดขวาง แต่ก็ไม่อาจต่อกรกับชิกิได้ เมื่อชิกิบุกมาถึงที่โรงเรียน เขาก็ได้ทำร้ายคางุระ และพาตัวอาซามิไปเป็น ดีพเปอร์ (ผู้เพิ่มพลังให้แก่นักรบวิญญาณ)  ของเขา แม้คางุระจะถูกทำร้ายจนบาดเจ็บสาหัส แต่ด้วยความมุ่งมั่นที่จะสารภาพรัก และความเจ็บปวดที่เห็นอาซามิถูกจับตัวไปต่อหน้าต่อตา ทำให้พลังในตัวของเขาตื่นขึ้นมา  ณ เวลานั้น นักรบวิญญาณทุกคนที่อยู่ในเหตุการณ์ จึงได้รู้ว่าแท้จริงแล้ว คางุระ ก็คือ จ้าววิญญาณแห่งเอเทล นั่นเอง
== ตัวละคร ==
คางุระ
อาซามิ
สึยุฮะ
ชิกิ
ชิโอฮิสะ
ซาอิ
จิอากิ
โฮโจ
โย
อิซาริ
ชิสึคุ
โคคุริว
โคอิมูระ
ฮิซาเอะ
การ์ตูนญี่ปุ่น
การ์ตูนญี่ปุ่นแนวโชเน็ง‎
เสียงหยุด ริมฝีปาก ไม่ก้อง

เสียงหยุด ริมฝีปาก ไม่ก้อง (voiceless bilabial stop) หรือ เสียงระเบิด ริมฝีปาก ไม่ก้อง (voiceless bilabial plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ p
ภาษาไทย - ในภาษาไทยมีหน่วยเสียงพยัญชนะหยุด ริมฝีปาก ไม่ก้อง 2 แบบ คือ
*หน่วยเสียงพ่นลม  เขียนแทนด้วยตัวอักษร ผ, พ และ ภ (ในตำแหน่งพยัญชนะต้น) เช่น ผูกพัน, ภพ
*หน่วยเสียงไม่พ่นลม  ซึ่งมีหน่วยเสียงย่อย 2 หน่วย คือ
**เสียงระเบิด  เมื่อปรากฏต้นพยางค์ เขียนแทนด้วยตัวอักษร ป (ในตำแหน่งพยัญชนะต้น) เช่น ปาก
**เสียงอุบ  เมื่อปรากฏท้ายพยางค์ เขียนแทนด้วยตัวอักษรในมาตราตัวสะกดแม่กบ เช่น กรอบรูป, เทพ, เสิร์ฟ, ลาภ
ภาษาอังกฤษ - มีหน่วยเสียงพยัญชนะหยุด ริมฝีปาก ไม่ก้อง เพียงแบบเดียว โดยมีหน่วยเสียงย่อยสำคัญ 2 หน่วย คือ เสียงพ่นลม  และเสียงไม่พ่นลม 
โดยเมื่อ  เกิดที่ต้นพยางค์เน้น เช่นในคำ print, support เวลาออกเสียงจะมีกลุ่มลมตามออกมาด้วยเสมอ แต่หาก  เกิดที่ต้นพยางค์ไม่เน้น เช่นในคำ occupant, rapid, keeper รวมทั้ง  ที่เกิดในพยัญชนะควบกล้ำ โดยตามหลัง  เช่นในคำ spin, sprain, suspend จะออกเสียงแบบไม่พ่นลม ส่วน  ที่เกิดท้ายคำ เช่นในคำ tip, wasp, telescope ก็มักจะเป็นเสียงไม่พ่นลมเช่นกัน
ภาษาญี่ปุ่น - แสดงด้วยตัวอักษรในแถว ぱ, ぴ, ぷ, ぺ และ ぽ
พินอินในภาษาจีน เสียงพ่นลม  จะเขียนแทนด้วยตัวอักษร p ส่วนเสียงไม่พ่นลม  จะเขียนแทนด้วยตัวอักษร b
หยุด ริมฝีปาก ไม่ก้อง
หยุด ริมฝีปาก ไม่ก้อง
เสียงหยุด ริมฝีปาก ก้อง

เสียงหยุด ริมฝีปาก ก้อง (voiced bilabial stop) หรือ เสียงระเบิด ริมฝีปาก ก้อง (voiced bilabial plosive) เป็นเสียงพยัญชนะที่มีใช้ในหลายภาษา สัญลักษณ์ในชุดสัทอักษรสากลที่ใช้แทนเสียงนี้คือ  และสัญลักษณ์เอกซ์-แซมปาที่ตรงกันคือ b
ภาษาไทย - เสียงนี้ในภาษาไทยเขียนแทนด้วยตัวอักษร บ (ในตำแหน่งพยัญชนะต้น) เช่น บน, บ้าน
ภาษาอังกฤษ - เสียงนี้ในภาษาอังกฤษเขียนแทนด้วยตัวอักษร b เช่น boy, buy, mob
ภาษาญี่ปุ่น - แสดงด้วยตัวอักษรในแถว ば び ぶ べ และ ぼ
หยุด ริมฝีปาก ก้อง
หยุด ริมฝีปาก ก้อง
อ.นากลาง

redirect อำเภอนากลาง
ฮิเดโตชิ นากาตะ

ฮิเดโตชิ นากาตะ  เกิดวันที่ 22 มกราคม ค.ศ. 1977 ที่เมืองโคฟุ จังหวัดยามานาชิ อดีตนักฟุตบอลทีมชาติญี่ปุ่น ในตำแหน่งกองกลาง และติดทีมชาติญี่ปุ่นครั้งแรกในเดือนพฤษภาคม ค.ศ. 1997
ในระดับสโมสร ฮิเดโตชิเริ่มเล่นให้กับทีมเบลมาเรฮิรัตสึกะในลีกญี่ปุ่น หลังจากนั้นก็ย้ายไปเล่นให้กับทีมชั้นนำในลีกอิตาลี ได้แก่ เปรูจา โรมา ปาร์มา โบโลญญา และฟีออเรนตีนา และต่อมาได้ย้ายมาเล่นให้กับโบลตันวอนเดอเรอส์ในพรีเมียร์ลีกอังกฤษ ในปี ค.ศ. 2005 กระทั่งหลังจบฟุตบอลโลก 2006 ที่ประเทศเยอรมนี เขาสร้างความประหลาดใจให้กับวงการฟุตบอลด้วยการประกาศเลิกเล่นฟุตบอลอาชีพในวัยเพียง 29 ปี เนื่องจากหมดความท้าทายในการเล่นฟุตบอล ทั้งที่ยังสามารถเล่นได้อีกหลายปีและไม่ได้มีอาการบาดเจ็บหนักแต่อย่างใด
ในช่วงที่ยังค้าแข้ง ฮิเดโตชิหรือฮิเดะไม่ได้เป็นเพียงนักฟุตบอลอาชีพเท่านั้น เพราะในบางช่วงฮิเดะจะมีผลงานทางด้านบันเทิงออกมาให้แฟนบอลในประเทศญี่ปุ่นได้ชม ทั้งการถ่ายแบบ และงานโฆษณา เป็นต้น
== ประวัติ ==
== เกียรติประวัติ ==
เบลล์มาเร ฮิรัตสึกะ
เอเชียนคัพวินเนอร์คัพ: 1996
โรมา
เซเรียอา: 2000–01
ปาร์มา
โกปปาอีตาเลีย: 2001–02
ทีมชาติญี่ปุ่น
Kirin Cup: 1997
Dynasty Cup: 1998
== สถิติในอาชีพ ==
=== สโมสร ===
1Includes other competitive competitions, including the Asian Cup Winners' Cup, UEFA Intertoto Cup, UEFA Cup and UEFA Champions ลีก.
2Includes other competitive competitions, including the Japanese Super Cup and Supercoppa Italiana.
== รางวัล ==
== อ้างอิง ==
นักฟุตบอลชาวญี่ปุ่น
นักฟุตบอลในโอลิมปิกฤดูร้อน 1996
นักฟุตบอลในโอลิมปิกฤดูร้อน 2000
บุคคลจากโคฟุ
กองกลางฟุตบอล
ผู้เล่นสโมสรฟุตบอลฟีออเรนตีนา
ผู้เล่นสโมสรฟุตบอลโบลตันวอนเดอเรอส์
ฟีฟ่า 100
มูลนิธิปุญญานุภาพ

มูลนิธิปุญญานุภาพ ก่อตั้งขึ้นเพื่อรำลึกถึงคุณุปการของท่านอาจารย์สุชีพ ปุญญานุภาพ ในการก่อตั้งมูลนิธินี้ ท่านอาจารย์สุชีพ ปุญญานุภาพได้เห็นชอบ  โดยท่านได้ยกค่าลิขสิทธิ์หนังสือทางพระพุทธศาสนาที่ท่านแต่งขึ้นและจัดพิมพ์โดย  มูลนิธิมหามกุฏราชวิทยาลัย ทั้งหมดเพื่อตั้งเป็นกองทุนสนับสนุนส่งเสริมการศึกษาพระพุทธศาสนา  โดยให้ทุนพระภิกษุสามเณรที่เป็นนักศึกษาและครูอาจารย์ที่ทำวิจัยด้านพระพุทธศาสนาอยู่ ณ  มหาวิทยาลัยมหามกุฏราชวิทยาลัย แต่ไม่มีทุนสนับสนุน
คณะกรรมการมูลนิธิได้ดำเนินการจดทะเบียนกับ กรมการปกครอง กระทรวงมหาดไทย ถูกต้องตามประมวลกฎหมายแพ่งและพาณิชย์ ตามเจตนารมณ์ของท่านอาจารย์ สุชีพ ปุญญานุภาพทุกประการ ปัจจุบัน มูลนิธิฯ ได้มอบทุนการศึกษาและทุนวิจัยแก่นักศึกษาและนักวิจัยแล้วเป็นจำนวนมาก
==กรรมการมูลนิธิปุญญานุภาพชุดปัจจุบัน==
มูลนิธิมีคณะกรรมการดำเนินงานให้เป็นไปตามวัตถุประสงค์ดังต่อไปนี้:-
พลอากาศเอกหะริน หงสกุล		ประธานกรรมการมูลนิธิ
นาวาเอก(พิเศษ)วีระ วัฒนนิรันดร์ ร.น.	กรรมการ
นายสงบ   เชื้อทอง			กรรมการ
พันเอกประทัย  โกศลกุล		กรรมการ
นางดนูนาถ  สุวรรณานนท์(ปุญญานุภาพ)	กรรมการ
นายจำนง  คันธิก			กรรมการ
นายปฐมพงษ์ โพธิ์ประสิทธินันท์	กรรมการ
นาวาอากาศเอกวุฒิ  อ่อนสมกิจ	                กรรมการ
นาวาอากาศเอกประยงค์ สุวรรณบุบผา              กรรมการ
นายประจวบ ประเสริฐสังข์		กรรมการและเลขานุการ
==สำนักงานติดต่อ==
มหาวิทยาลัยมหามกุฏราชวิทยาลัย วัดบวรนิเวศวิหาร เขตพระนคร บางลำพู กรุงเทพมหานคร 10200  หรือติดต่อกับผศ.ประจวบ ประเสริฐสังข์  กรรมการและเลขานุการได้ที่เบอร์โทรศัพท์ 09-7636277  หรือ  02-2828109 ต่อ 229
ปุญญานุภาพ
องค์การทางศาสนาพุทธ
1000000

1000000 (หนึ่งล้าน) เป็นจำนวนธรรมชาติที่อยู่ถัดจาก 999999 (เก้าแสนเก้าหมื่นเก้าพันเก้าร้อยเก้าสิบเก้า) และอยู่ก่อนหน้า 1000001 (หนึ่งล้านเอ็ด)
== คำเติมนำหน้า ==
ภาษากรีก - mega-
ภาษาละติน - micro-
== ความหมาย ==
จำนวนเต็ม
รูปี

รูปี (rupee; रूपया) เป็นหน่วยเงินตราของประเทศอินเดีย สัญลักษณ์ที่นิยมใช้ทั่วไปแทนรูปี ก็คือ Rs หรือ ₨ ส่วนรหัส ISO 4217 สำหรับรูปีของอินเดีย คือ INR
ในหลายท้องที่ของอินเดีย เรียกเงินรูปีว่า รูปี (rupee), รูปะเย (rupaye), รูไบ (rubai) หรือ รูปยะกัม (rupyakam) ซึ่งมาจากภาษาสันสกฤต รูปฺยกมฺ (เทวนาครี : रूप्यकम्) คำว่า เราปฺย หมายถึง โลหะเงิน ; รูปฺยกมฺ หมายถึง (เหรียญ)เงิน แต่ในภาษาเบงกอล และอัสสัม (พูดในแคว้นอัสสัม ตรีปุระ และเบงกอลตะวันตก) เรียกรูปี ว่า ตะคะหรือตรา (taka, tara) ใช้สัญลักษณ์ ৳ และเขียนบนธนบัตรของอินเดียด้วย
สกุลเงินรูปีนั้น เป็นสกุลเงินที่ใช้กันมาตั้งแต่ยุคพุทธกาลแล้ว โดยในครั้งนั้นออกเสียงว่า รูปะยะ แล้วจึงเพี้ยนมาเป็น รูปี เช่นในปัจจุบัน และสันนิษฐานว่าคำว่า รูปี นั้น เป็นที่มาของคำว่า เบี้ย ที่หมายถึง เงิน ในภาษาไทยอีกด้วย  จากพระไตรปิฎก รูปิยะ = เงิน  มีที่มา จาก ชาวบ้าน ถวาย เงิน ให้ เวยยาวัจกร เพื่อ ทำหน้าที่ จับจ่าย แทนพระสงฆ์  คำว่า รูปิยะ  แปลว่า เงิน  ซึ่ง ออกเสียง ใกล้เคียง กับ คำว่า  รูปี
== รายชื่อประเทศที่ใช้สกุลเงินรูปี ==
อินเดีย: รูปีอินเดีย (INR)
อินโดนีเซีย: รูปียะฮ์อินโดนีเซีย (IDR)
มัลดีฟส์: รูฟียาห์มัลดีฟส์ (MVR)
มอริเชียส: รูปีมอริเชียส (MUR)
เนปาล: รูปีเนปาล (NPR)
ปากีสถาน: รูปีปากีสถาน (PKR)
เซเชลส์: รูปีเซเชลส์ (SCR)
ศรีลังกา: รูปีศรีลังกา (LKR)
==อ้างอิง==
สกุลเงิน
เศรษฐกิจของประเทศอินเดีย
โสดาบัน

โสดาบัน (Sotāpanna, โสตาปนฺน) แปลว่า ผู้แรกถึงกระแสธรรม (แห่งพระนิพพาน) ถือเป็นอริยบุคคลระดับแรกใน 4 ระดับ คือ โสดาบัน สกทาคามี อนาคามี อรหันต์
โสดาบัน (ถ้าเเบ่งตามอินทรีย์) มี ๓ ประเภท คือ
๑. สัทธานุสารี
๒. ธัมมานุสารี
๓. กายสักขี
จากจักขุสูตร ในโอกกันตสังยุตต์ ในสังยุตตนิกาย ตรัสถึงสัทธานุสารี กับ ธัมมานุสารี ว่า
-สัทธานุสารี ผู้ยิ่งด้วยสัทธินทรีย์ คือ คนที่เชื่อมั่นไม่หวั่นไหว ในขันธ์ ๕ ว่า ไม่เที่ยง
/สัทธานุสารี เป็นขั้นโสดาปัตติมรรค, อนาคต จะเป็นขั้นโสดาปัตติผล-อรหัตตมรรค ในชื่อว่า "สัทธาวิมุตต์", ถ้าได้อรหัตตผล จะมีชื่อว่า "ปัญญาวิมุตต์"
-ธัมมานุสารี ผู้ยิ่งด้วยปัญญินทรีย์ คือ คนที่ขบคิดพินิจด้วยปัญญา ในขันธ์ ๕ นั่นเเหละว่า ไม่เที่ยง (อย่างไร)
/ธัมมานุสารี เป็นขั้นโสดาปัตติมรรค, อนาคต จะเป็นขั้นโสดาปัตติผล - อรหัตตมรรค ในชื่อว่า "ทิฏฐิปัตต์", ถ้าได้อรหัตตผล จะมีชื่อว่า "ปัญญาวิมุตต์"
-กายสักขี คือ คนที่เคยได้ฌานขั้นใดขั้นหนึ่งมาเเล้ว ต่อมาได้บรรลุเป็นโสดาบัน
/กายสักขี ผู้ยิ่งด้วยสมาธินทรีย์ เป็นขั้นโสดาปัตติผล-อรหัตตมรรค, อนาคต ถ้าได้อรหัตตผล จะมีชื่อว่า "อุภโตภาควิมุตต์" (หรือ ฉฬภิญญ์)
== การละสังโยชน์ ==
โสดาบัน ละสังโยชน์เบื้องต่ำ 3 ประการคือ
สักกายทิฏฐิ (กา-ยะ-) คือ ความเห็นว่าเป็นตัวของตน ความเห็นเป็นเหตุถือตัวตนเป็นอัตตาทิฎฐิ เช่น เห็นรูปเป็นตน เห็นเวทนาเป็นตน
วิจิกิจฉา (กิด-) คือ ความสงสัยในพระรัตนตรัย และในกุศลธรรมทั้งหลาย
สีลัพพตปรามาส (ลับ-พะ-ตะ-ปะ-รา-มาด) คือ ความยึดมั่นในข้อปฏิบัติอย่างเคร่งครัด ที่เข้าใจว่าเป็นข้อปฏิบัติที่บริสุทธิ์หลุดพ้น เป็นมิจฉาทิฏฐิ เช่น การประพฤติวัตรอย่างโค การนอนบนหนามของพวกโยคี เป็นต้น
การบรรลุมรรคผลเป็นพระอริยบุคคลมิได้จำกัดอยู่เฉพาะเพศบรรพชิต (นักบวช) เท่านั้น แม้แต่คฤหัสถ์ก็สามารถบรรลุเป็นอริยบุคคลได้ ผู้บรรลุโสดาบันที่มีชื่อเสียงก็มีจำนวนมากได้แก่ นางวิสาขามหาอุบาสิกา อนาถบิณฑิกเศรษฐี พระเจ้าพิมพิสาร เป็นต้น
== ประเภท ==
โสดาบัน แบ่งเป็น 3 ประเภท ดังนี้
เอกพีชี (เอ-กะ-) ผู้มีพืชคืออัตตภาพอันเดียว ก็จะบรรลุเป็นอรหันต์
โกลังโกละ ผู้ไปจากสกุลสู่สกุล คือจะมาเกิดอีกเพียง 2-3 ชาติเท่านั้น แล้วจะได้สำเร็จเป็นอรหันต์
สัตตักขัตตุงปรมะ (ปะ-ระ-) ผู้มีเจ็ดครั้งเป็นอย่างยิ่ง คือจะต้องเวียนว่ายตายเกิดในสังสารวัฏอีกไม่เกิน 7 ชาติ ก็จะได้บรรลุธรรมเป็นอรหันต์ ไม่ต้องเวียนว่ายตายเกิดอีกต่อไป
การที่โสดาบันแบ่งเป็น 3 ประเภท ดังที่เพราะว่าอินทรีย์ 5 ได้แก่ ศรัทธา วิริยะ สมาธิ สติ และปัญญา แก่กล้าแตกต่างกัน ผู้ที่อินทรีย์ 5 ถึงความแก่รอบสม่ำเสมอ ก็สามารถบรรลุผลได้อย่างรวดเร็ว โสดาบันประเภทนี้เอกพีชีโสดาบัน
== ตัวอย่างบุคคลผู้บรรลุโสดาปัตติผลในพุทธกาล  ==
นางวิสาขา
อนาถบิณฑิกเศรษฐี
นางสิริมา
พระนางสามาวดี
พระเจ้าพิมพิสาร
== อ้างอิง ==
พระธรรมกิตติวงศ์ (ทองดี สุรเตโช), พจนานุกรมเพื่อการศึกษาพุทธศาสน์ ชุดคำวัด, วัดราชโอรสารามราชวรวิหาร, กรุงเทพฯ: 2548
 
คำศัพท์ศาสนาพุทธ
นเรศวร

นเรศวร อาจหมายถึง
สมเด็จพระนเรศวรมหาราช - พระมหากษัตริย์ไทย
ตำนานสมเด็จพระนเรศวรมหาราช - ภาพยนตร์อิงประวัติศาสตร์
มหาวิทยาลัยนเรศวร
* โรงพยาบาลมหาวิทยาลัยนเรศวร
* โรงเรียนมัธยมสาธิตมหาวิทยาลัยนเรศวร
* สถานีวิทยุกระจายเสียงมหาวิทยาลัยนเรศวร
ค่ายนเรศวร - ค่ายทหาร
* ค่ายนเรศวร จังหวัดเชียงใหม่
* ค่ายนเรศวร จังหวัดพิษณุโลก
* ค่ายนเรศวร จังหวัดประจวบคีรีขันธ์
เรือหลวงนเรศวร
จาง เป๋าจ่าย

จาง เป๋าจ่าย  (張保仔; ค.ศ. 1783 — ค.ศ. 1822) เป็นโจรสลัดชาวจีน โด่งดังในย่านน้ำของมณฑลกวางตุ้ง  ในช่วงศตวรรษที่ 19 มีกองกำลังกว่า 20,000 คนและเรือกว่า 600 ลำ
== ประวัติ ==
จาง เป๋าจ่าย เป็น บุตรชายของชาวประมง แถบชายฝั่งทะเล ซานฮุย ในมณฑลกวางตุ้ง  เขาจึงถูกลักพาตัวไปโดย เจิ้งอี้ หัวหน้าโจรสลัดกองเรือธงแดง เมื่อตอนอายุ 15 ปี และกลายเป็นบุตรบุญธรรมของเจิ้งอี้  ต่อมาเมื่อเจิ้งอี้ เสียชีวิตในพายุทะเล  ภรรยาของเจิ้งอี้ ที่ชื่อ ชิงเชอะ หรือ เจิ้ง อี้เส้า (ชื่อเดิม เชอะหยาง) และ เจิ้งอันผง หลานชาย กลายเป็นผู้นำกองทัพโจรสลัด จางเป๋าจ่าย กลายมาเป็นมือขวาของ เจิ้ง อี้เส้า และที่สุด จาง เป๋าจ่าย แต่งงานกับ เจิ้ง อี้เส้า แม่บุญธรรมของตัวเอง  สุดท้ายเขาโดนทางการจีนจับ และกลายเป็นนายพลแห่งกองทัพเรือ แห่งราชวงศ์ชิง และเสียชีวิต เมื่ออายุเพียง 30 ปี ในช่วงสงครามฝิ่น
บุคลิกของจาง เป๋าจ่าย ได้ถูกนำไปอ้างอิงและสร้างเป็นภาพยนตร์เรื่องต่าง ๆ อาทิ The Treasure Hunters ในปี ค.ศ. 1982, Once Upon a Time in China V ในปี ค.ศ. 1994 นำแสดงโดย จ้าว เหวินจั๋ว และดัดแปลงเป็นตัวละครชื่อ กัปตันเชา เฟิง ในภาพยนตร์ของฮอลลีวู้ดเรื่อง Pirates of the Caribbean 3 ในปี ค.ศ. 2007 ซึ่งแสดงโดย โจว เหวินฟะ เป็นต้น
== อ้างอิง ==
==บรรณานุกรม==
== แหล่งข้อมูลอื่น==
Cheung Po Tsai Cave at discoverhongkong.com 
Pictures of the cave
 
โจรสลัด
บุคคลในยุคราชวงศ์ชิง
พระลักษมณ์

พระลักษมณ์ (लक्ष्मण|lit=ผู้ที่มีลักษณะดี|translit=Lakṣmaṇa) เป็นตัวละครในเรื่องรามเกียรติ์ เป็นอวตารของพญาอนันตนาคราช แท่นบรรทมของพระนารายณ์กับสังข์ของพระนารายณ์ มีพระวรกายสีเหลืองดั่งทองทา เป็นโอรสของท้าวทศรถและนางสมุทรชา มีพระอนุชาฝาแฝด คือ พระสัตรุด
พระนามของพระลักษมณ์มาจากภาษาสันสกฤตว่า ลกฺษมณ (อ่านว่า ลัก-สะ–มะ-นะ) แปลว่าผู้มีเครื่องหมายอันเป็นมงคล หรือผู้ที่มีลักษณะดี ในภาษาไทย เขียนว่า ลักษมณ์
==ประวัติ==
พระลักษมณ์เคยได้ไปร่วมพิธียกธนูโมลีที่มิถิลา ได้ลองยกศรก่อนพระราม เมื่อจับศรแล้วศรขยับแต่แกล้งทำเป็นยกไม่ได้เพราะรู้ว่าพระรามหลงรักนางสีดาตั้งแต่แรกเห็น อีกทั้งพระลักษมณ์ก็ไม่ได้รักนางสีดาแบบชู้สาว พระรามจึงได้อภิเษกสมรสกับนางสีดา
พระลักษมณ์มีความจงรักภักดีต่อพระรามมาก เป็นผู้ที่อยู่เคียงคู่ร่วมทุกข์ร่วมสุขกับพระรามเสมอ เมื่อพระรามต้องออกเดินป่าถึง 14 ปี พระลักษมณ์ก็ได้ขอติดตามไปเพื่ออารักขาและปรนนิบัติ อีกทั้งยังช่วยออกรบกับกองทัพของกรุงลงกาอย่างกล้าหาญหลายครั้งหลายหน ร่วมผจญหมู่มารและเหล่าศัตรูเคียงคู่พระราม พระลักษมณ์ออกรบจนถูกอาวุธได้รับบาดเจ็บเกือบสิ้นพระชนม์ถึง 5 ครั้ง จากหอกโมกขศักดิ์ของกุมภกรรณ ศรนาคบาศกับศรพรหมาสตร์ของอินทรชิต หอกแก้ววราวุธของมูลพลัม และหอกกบิลพัทของทศกัณฐ์ แต่ฝีมือก็ไม่ได้ด้อยไปกว่าใคร พระลักษมณ์ได้สังหารกุมภกาศ อินทรชิต มูลพลัม จิตรไพรี ทศคีรีวัน ทศคีรีธร
หลังเสร็จศึกกรุงลงกา ในขั้นแรกเสนาปรึกษากันว่าจะปูนบำเหน็จให้พระลักษมณ์ไปครองเมืองโรมคัล แต่หนุมานคัดค้านว่าเมืองโรมคัลเป็นเมืองยักษ์ไม่ควรให้พระลักษมณ์ไปครอง ควรจะอยู่ใกล้ชิดพระรามจะดีกว่า พระลักษมณ์ก็เห็นด้วย จึงได้เป็นอุปราชฝ่ายหน้าของเมืองอโยธยา
เมื่อพระรามเข้าใจผิดว่านางสีดายังรักใคร่ทศกัณฐ์ ก็สั่งให้พระลักษมณ์นำนางไปประหารแล้วควักดวงใจมาให้ดู พระลักษมณ์ไม่อยากทำแต่นางสีดาบอกให้ทำตาม เมื่อประหารแล้วนางไม่สิ้นชีวิต พระลักษมณ์จึงให้นางสีดาหนีไปและควักหัวใจเนื้อทรายไปถวาย เมื่อพระรามต้องเดินดงเป็นครั้งที่ 2 เพื่อสะเดาะเคราะห์ พระลักษมณ์ก็ได้ทูลขอตามเสด็จไปด้วยอีกครั้ง
== ลักษณะและสี ==
สีทอง 1 หน้า 2 มือ มงกุฏเดินหน มงกุฏชัย หรือพระมหามงกุฏ ตอนทรงพรตสวมชฎายอดฤษี
== ในรามายณะ ==
พระลักษมณ์มีชายาชื่อนางอุรมิลา (Urmila) ธิดาท้าวชนก แต่งงานพร้อมกันกับพระรามและนางสีดา เมื่อพระลักษมณ์ออกจากเมืองไปอยู่ในป่ากับพระราม ได้ขอพรกับนิทราเทวีให้ตนสามารถอยู่ได้โดยไม่ต้องนอนตลอด 14 ปี เพื่ออุทิศตนปรนนิบัติพี่ชายและพี่สะใภ้ โดยให้นางอุรมิลาที่รอคอยอยู่ที่เมืองเป็นผู้หลับแทน ทำให้นางอุรมิลาเข้าสู่นิทรายาวนานจนครบ 14 ปี ทั้งสองมีโอรสสององค์ คือ อังกาต (Angada) และจันทรเกตุ (Chandraketu)
==อ้างอิง==
== แหล่งข้อมูลอื่น ==
บทละครเรื่องรามเกียรติ์ พระราชนิพนธ์ในพระบาทสมเด็จพระพุทธยอดฟ้าจุฬาโลกมหาราช https://vajirayana.org/บทละครเรื่องรามเกียรติ์
ตัวละครในรามเกียรติ์
ตัวละครที่เป็นเจ้าชาย
ซูบารุ ชิบูตานิ

ซูบารุ ชิบูตานิ (; เกิดในวันที่ 22 กันยายน ค.ศ. 1981) เป็นนักร้อง นักแสดง และผู้แต่งบทเพลงชาวญี่ปุ่น และเป็นนักร้องหลักของกลุ่มคันจานิ 8 ก่อนที่จะออกจากกลุ่มใน ค.ศ. 2018
==อ้างอิง==
จูเนียร์
นักแสดงญี่ปุ่น
บุคคลจากอิบารากิ (จังหวัดโอซากะ)
ยู โยโกยามะ

ยู โยโกยามะ   สมาชิกวง Kanjani8 เป็นนายแบบ,นักแสดงและนักร้องชาวญี่ปุ่น สังกัดค่าย Johnny's Entertainment มีผลงานการแสดงละคร/ ภาพยนตร์ และงานพิธีกรโทรทัศน์ ทั้งยังเป็นผู้ประพันธ์เนื้อร้อง/โฆษกประจำวง ร่วมกับเพื่อนสมาชิก มุราคามิ ชินโง

== ประวัติ ==
เมื่อโยโกยามะอายุได้ 15 ปี ได้เข้าร่วม Johnny's Entertainment ในวันที่ 25 ธันวาคม พ.ศ. 2539 โดยแม่ของเขาเป็นคนส่งใบสมัคร ขณะนั้นเองมีผู้สมัครที่มาออดิชั่นพร้อมกัน คือ มูรากามิ ชิงโง และทั้งคู่ก็ได้รับการคัดเลือกพร้อมกันในเวลาต่อมา จอห์นนี่ คิตากาวะ ประธานบริษัท Johnny's Entertainment ได้เปลี่ยนชื่อของเขาจาก คิมิทากะ เป็น ยู เนื่องจากชื่อจริงจำยาก ระหว่างที่ทำงานในต้นสังกัดช่วงปีแรก โยโกยามะก็ทำงานพาร์ทไทม์เกี่ยวกับงานก่อสร้าง เพื่อช่วยเหลือค่าใช้จ่ายในครอบครัวและส่งเสียน้องชายทั้งสองคนเรียนหนังสือ
โยโกยามะ คือ หนึ่งในสมาชิกของ Sankyodai เป็นกลุ่ม side project ของวง Kanjani8 เริ่มต้นสร้างกลุ่มนี้ครั้งแรก เมื่อปี พ.ศ. 2546 ในคอนเสิร์ตคริสต์มาส ปาร์ตี้ ที่โรงละคร Osaka Shochikuza ซึ่งเพิ่มสมาชิกอีก 2 คนได้แก่ ชิบูตานิ ซูบารุ และ ยาซูดะ โชตะ
== ผลงานของ ==
=== ละครโทรทัศน์ ===
Yukan Club (NTV, 2007)
Haikei, Chichiue-sama (Fuji TV, 2007)
Kemarishi  (Kansai TV, 2006)
Gekidan Engimono "Lonely My Room" (Fuji TV, 2005)
Hakusen Nagashi (Fuji TV, 2003)
Engisha, Mitsuo (Fuji TV, 2002)
Honran no Voyage, part 1 and 2 (Asahi, 2001)
The Worst Date, Oppai seijin VS. Suto-ka- musume, 12th date (NTV, 2001)
The Worst Date, Naniwa josoudan VS. Edokko Minari oyaji, 3rd Date (NTV, 2000)
Kowai Nichiyoubi Mayonaka no kikoeta koe, (TV Asahi, 2000)
Food Fight, Episode 5 (NTV, 2000)
Ike ike ikemen (NTV, 2000)
Nekketsu renaidou "Aries no B-gata Boy" case 17 (NTV, 1999)
P.S. Genki desu, Shunpei (TBS, 1999)
Ako Roshi (TV Tokyo, 1999)
Kowai Nichiyoubi 開かずのトイレ (Hirakazu no toire) , Episode 1 (TV Asahi, 1999)
Kowai Nichiyoubi Fuuin sareta kaidan, Episode 10 (TV Asahi, 1999)
Don't Worry (Fuji TV, 1998)
Hakusen Nagashi (Fuji TV, 1996)
=== ละครเวที ===
Another's ANOTHER (Osaka Shochikuza Theater) (2006)
Takizawa Enbujou (Shinbashi Enbujou) (2006)
DREAM BOYS (Teikoku Theater) (2006)
Magical Summer (Osaka Shochikuza Theater) (2005)
Hey! Say! Dream Boy (Umeda Geijutsu Theater) (2005)
Summer Storm (Osaka Shochikuza Theater)　 (2004)
DREAM BOY (Umeda Geijutsu Theater) (2004)
DREAM BOY (Teikoku Theater) (2004)
DOUTON BOYS (Osaka Shochikuza Theater) (2003)
ANOTHER (Osaka Shochikuza Theater) (2002)
Touahiren (2002)
Aoki-san chi no okusan (2002)
Touahiren  (2001)
KYO TO KYO (Kyoto Theater 1200) (1998)
MASK (Osaka Shochikuza Theater) (December, 1997)
KYO TO KYO (Kyoto Theater 1200) (August-December, 1997)
=== คอนเสิร์ต ===
Yokoyama YOU ga Yacchaimasu Concert (Osaka Shochikuz Theater) (2007)
== ภาพยนตร์ ==
Shinjuku Shonen Tanteidan (Shinjuku Boy Detectives) (1998)
== วิทยุกระจายเสียง ==
Kanjani 8 Yokoyama Yu - Murakami Shingo no Recomen!  (JOQR 1134, Thursdays 22:00-01:00)
== โฆษณา ==
Sugao 3 Selling (2001)
Video Johnny's Jr. Tokkyu toukyu Concert (2000)
Video Sugao 2 Selling (1999)
CM Tamagochi  (1998)
== แหล่งข้อมูลอื่น ==
Yokoyama Yu - DramaWiki
JDorama.com
=== เว็บแฟนคลับ ===
Johnny's J-Web Translations
บุคคลที่เกิดในปี พ.ศ. 2524
นักร้องญี่ปุ่น
จูเนียร์
บุคคลจากจังหวัดโอซากะ